Se pare că erupţia vulcanului Merapi a început duminică, la ora 14:54 (07:54 GMT).
A doua zi, şeful agenţiei de căutare şi salvare din Padang, Abdul Malik, a transmis că: "Sunt 26 de persoane care nu au fost evacuate, am găsit 14, trei au fost găsite în viaţă şi 11 fără viaţă".
Potrivit acestuia, 75 de excursionişti au fost pe munte începând de sâmbătă, iar salvatorii încearcă acum să facă un bilanţ. Astfel că, 12 dintre ei sunt încă dispăruţi, în timp ce 49 au coborât de pe munte.
Hendra Gunawan, şeful Centrului Indonezian pentru Vulcanologie şi Riscuri Geologice, a precizat duminică, 3 decembrie, că cenuşa a fost observată până la 3.000 de metri deasupra vârfului muntelui.
Cu toate acestea, salvatorii au lucrat toată noaptea pentru a ajuta drumeţii să ajungă în siguranţă, conform agenţiei de conservare a resurselor naturale din Sumatra de Vest.
Sursa menționată a mai specificat că din cauza căldurii mari, unele persoane au suferit arsuri și au fost transportate la spital.